סבכי אפריקני

סִבְּכִי אַפְרִיקָנִי (שם מדעי: Curruca deserti) הוא מין של ציפור שיר קטנה בסוג סבכי שפוצל מהמין סבכי מדבר. הוא נפוץ במדבריות צפון-מערב אפריקה.

בישראל הוא תועד פעמיים: התצפית הראשונה התרחשה ב-20 באפריל 2013 בחוף שקמונה. התצפית התרחשה לפני פיצול המין, ובשל היות סבכי מדבר חורף הנצפה בקביעות היא לא עוררה עניין בזמן אמת. לאחר הפיצול ועיון בתמונות, התגלה כי הפרט שתועד מראה בבירור את כל הסימנים של המין האפריקני, ובשל כך התצפית אושרה ונוסף מין חדש לרשימת ציפורי ישראל.<ref></ref> פרט נוסף נצפה ב-23 במרץ 2024 בחוף הסטודנטים בחיפה.<ref></ref>

== טקסונומיה ואטימולוגיה ==
הסוג Curruca הוצג בידי חוקר הטבע הגרמני יוהאן מתאוס בכשטיין בשנת 1802. המין הטיפוסי בסוג (Curruca curruca) הוגדר להיות סבכי טוחנים.<ref></ref><ref></ref><ref></ref> שם הסוג Curruca מגיע ממילה לטינית לציפור קטנה ובלתי-מזוהה שהזכיר המשורר הרומאי יובנאליס.<ref></ref> הסוג Curruca פוצל מהסוג Sylvia ב-2014 בעקבות מחקר פילוגנטי שפורסם ב-2011.<ref></ref> הפיצול מוכר כיום על ידי רוב הרשויות.<ref name="Avibase2022"></ref> שם המין הספציפי deserti מגיע מ-desertus או desertum, לטינית למדבר.<ref></ref>

עד לא מזמן נחשב הסבכי האפריקני לתת-מין של סבכי מדבר.<ref name="DelHoyo">Del Hoyo, J., Elliot, A., & Christie, D. (editors). (2006). </ref> אך כיום בעקבות מחקרים המין פוצל והוא הועלה לרמת מין עצמאי.<ref name="IOC">IOC World Bird List version 2.9: [http://www.worldbirdnames.org/n-warblers.html Old World Warblers] </ref><ref name="Svensson">Svensson, L., Mullarney, K. & Zetterström, D. (2009). </ref><ref name="Svensson2">Svensson, L., Mullarney, K. & Zetterström, D. (2009).</ref> על בסיס של הבדלים גנטיים, גאוגרפיים, התנהגותיים, מורפולוגיים, ווקאליים. השם של המין המאוחד לפני הפיצול היה סבכי מדבר, ולאחריו הוסף לשם העממי באנגלית של כל מין הסיומת "אסייתי" או "אפריקני". השניים הם עדיין קרובי המשפחה החיים הקרובים ביותר זה של זה, וטיב קרבתם לסבכים טיפוסיים אחרים עדיין לא הוברר במלואו; הם עשויים להיות קרובים למדי לסבכי קוצים, ונראה ששלושת הטקסונים האלו הם חברים בסיסיים למדי בעץ הפילוגנטי של הסוג Curruca.<ref>Helbig, A. J. (2001). </ref><ref>Jønsson, K. A., & Fjeldså, J. (2006). </ref>

זהו מין מונוטיפי, כלומר לא הוגדרו תת-מינים שונים.<ref name=":0"></ref>

== תיאור ==
זהו סבכי קטן למדי, מהקטנים בסוג; אורכו 11–12 ס"מ, ומשקלו 7–10 גרם. הזוויגים כמעט זהים בניצויים, הם בעלי צבע צהוב-חום חולי ובהיר בחלקים העליונים ולבנבן בחלקים התחתונים; המקור והרגליים צהבהבים, ולעין יש קשתית צהובה. לזנב גוון חלודי עשיר. הוא שונה מסבכי מדבר האסייתי בצבעו הכללי הצהבהב בגוון חם יותר.

השירה היא ג'ינגל ייחודי ומבוצעת לעיתים קרובות במעוף, בעלת תווים ברורים (היא שונה מזו של סבכי מדבר בכך שיש לה מעט תווים קשים<ref name="Svensson" />).

== תפוצה והתנהגות ==
הסבכי האפריקני מקנן במדבריות צפון-מערב אפריקה, מדרום להרי האטלס בדרום מרוקו מזרחה עד למערב לוב ודרומה עד מאלי וניז'ר. הוא חורף באזורים קרובים, ובדרך-כלל אינו נודד מלבד למרחקים קצרים.

הוא מקנן בסביבה מדברית או מדברית למחצה, כל עוד מצויים באזור כמה שיחים מפוזרים המתאימים לקינון. הקן עשוי מזרדים יבשים, גבעולים ועלי עשב, מרופד בעשבים עדינים יותר, סיבים צמחיים ופלומה, ממוקם עד לגובה של כ-110 ס"מ מעל פני הקרקע בשיח נמוך.<ref name=":0" /> והתטולה מכילה 2–5 ביצים.

בדומה לרוב קרוביו, הוא אוכל חרקים, אבל ילקט גם פירות יער קטנים; בניגוד לרוב הסבכיים, הוא ניזון בדרך כלל על הקרקע.<ref name="Svensson" />

== גלריה ==
<gallery mode="packed" heights="180">
קובץ:African desert warbler (Curruca deserti), Israel.jpg|סבכי אפריקני בחוף הסטודנטים, ישראל. התצפית השנייה בו בארץ.
קובץ:Twitching an African desert warbler (Curruca deserti) in Israel.jpg|צפרים שבאו לצפות בסבכי אפריקני (בחלק התחתון של השיח) בחוף הסטודנטים בחיפה
קובץ:Curruca deserti MHNT.ZOO.2010.11.198.5.jpg|ביצי סבכי אפריקני, אוסף מוזיאון טולוז
</gallery>

== לקריאה נוספת ==
* שגיא שועל, [https://www.birds.org.il/he/article/Sagi-Shuall-African-Desert-Warbler-March-2024 מפגש עם סבכי אפריקני], מחברת הנדירים, אתר הצפרות הישראלי, 25 במרץ 2024
* 

== קישורים חיצוניים ==

* [https://ebird.org/species/afdwar1 תצפיות, קטעי וידאו, תמונות וקולות של סבכי אפריקני], באתר eBird
* [https://xeno-canto.org/species/Curruca-deserti הקלטות אודיו של סבכי אפריקני], באתר xeno-canto

== הערות שוליים ==

קטגוריה:טקסונים שתוארו בידי ויקטור לוך
קטגוריה:בעלי חיים שתוארו ב-1858
קטגוריה:סבכיים
קטגוריה:ארץ ישראל: סבכיים
קטגוריה:מרוקו: עופות
קטגוריה:תוניסיה: עופות
קטגוריה:אלג'יריה: עופות
קטגוריה:לוב: עופות
קטגוריה:מאלי: עופות